Lenovo

Lenovo Group Limited (kin. 联想集团有限公司) (SEHK: 0992, OTCBB: LNVGY) je kineska multinacionalna korporacija koja se bavi razvojem, proizvodnjom i prodajom računalnih tehnologija i to - stolnih i prijenosnih računala, radnih stanica, servera, uređaja za pohranu podataka, informacijskih tehnologija, softwarea i drugih povezanih usluga. Tvrtka je osnovana 1984. pod nazivom Legend. Lenovo ima tri sjedišta i to u: Pekingu (Kina), Morrisvilleu (Sjeverna Karolina, SAD) i Singapuru, dok se istraživački centri nalaze u: Šangaju (Kina), Shenzhenu (Kina), Xiamenu (Kina), Chengduu (Kina) i Yamatou (prefektura Kanagawa, Japan). Ime Riječ Lenovo je izvedenica od engleske riječi Legend (hrv. legenda) i latinske riječi novo (hrv. novo). Na pojednostavljenom kineskom pismu Lenovo se piše - 联想, na tradicionalnom kineskom - 聯想 a na pinyin jeziku - liánxiǎng. Na kineskom jeziku ti nazivi bi u prijevodu značili "udruženje" ili "povezana razmišljanja", ali se ta riječ može podrazumijevati i kao "kreativnost". Tvrtka je prvotno ime Legend promijenila jer su se tako nazivale neke tvrtke na Zapadu. Lenovo kroz povijest 1. studenog 1984. jedanaest osoba je osnovalo Lenovo pod nazivom Legend i s početnim kapitalom od 20 milijuna RMB, kao tvrtku za razvoj novih tehnologija. 1985. godine tvrtka je pokrenula proizvodnju prvih kineskih kartica. Tada je stvoren brand Lenovo. 23. lipnja 1988. otvoreno je Lenovo u Hong Kongu. Tvrtka je osnovana razvojem novih tehnologija i transferom tehnologija. Lenovo Group je koristio naziv Legend kao engleski naziv tvrtke. u studenom 1989. je Lenovo Group je prvi puta počeo koristiti naziv Lenovo kao ime tvrtke. 1990. je započela proizvodnja Lenovo računala. Tvrtka je počela s proizvodnjom i opskrbom vlastitih osobnih računala. 1994. Lenovo počinje kotirati na Honkonškoj burzi s burzovnom vrijednošću od 30 milj USD. Naziv Lenovo se po prvi puta pojavljuje se i u prekomorskim financijskim tržištima. 1996. po prvi puta nakon šest godina, Lenovo nije br. 1 po tržišnom udjelu računala u Kini. 1999. tvrtka ostvaruje zapaženi tržišni udio u prodaji vlastitih osobnih računala od 8,5% na azijskom i pacifičkom tržištu. 1. travnja 2001. dolazi do reorganizacije tvrtke koja se kao takva pojavljuje na tržištu. u kolovozu 2002. Lenovo lansira super-računalo koje je sposobno točno izraditi kvadrilijun izračuna u sekundi. To je bilo prvo super-računalo na svijetu sposobno da premaši kvadrilijun izračuna u sekundi na temelju stvarnog mjerenja. od 3. do 7. prosinca 2002. održan je Legend World 2002 na kojem je Lenovo predstavio svoje nove tehnologije. 2004. Lenovo Group mijenja svoje englesko ime u Lenovo Group Limited. Također, Lenovo je postalo prva kineska tvrtka koja je postala olimpijski partner Međunarodnog olimpijskog odbora u svijetu računalne opreme. 2009. Lenovo postaje četvrti najveći proizvođač računala na Svijetu. Tvrtka je najveći prodavatelj računala u Kini, gdje drži tržišni udio od 28,6 %. Istraživanje je provela tvrtka IDC u srpnju 2009. Za fiskalnu godinu 2008/09 (koja završava 31. ožujka 2009.) tvrtka je ostvarila prodaju u vrijednosti 14,9 milijardi. USD. 4. rujna 2009. privatna investicijska tvrtka Oceanwide Holdings Group sa sjedištem u Pekingu kupuje 29% dionica Legend Holding, roditeljske tvrtke Lenova za 2,76 milijardi juana (404,1 mil. USD). Legend Holding bavi se upravljanjem imovinom Kineske akademije znanosti. 27. studenog 2009. Lenovo Group je objavio svoju namjeru za kupnju podružnice Lenovo Mobile Communication Technology. Lenovo Mobile danas zauzima treće mjesto na kineskom mobilnom tržištu. u kolovozu 2010. tvrtka je objavila da će njihova podružnica Legend Holding Ltd. uložiti više od 10 milijuna juana u tvrtku namijenjenu rent-a-car uslugama. 31. kolovoza 2010. Lenovo Group i Suntech Power Ltd. potpisuju ugovor o upravljanju IT-om. 13. rujna 2010. vlasti Zaozhuanga iz kineske provincije Shandong s Lenovo Holding Ltd potpisuju strateški sporazum o suradnji kojim će Lenovo financirati 180 milijuna juana u proizvodnju tona alkena i izgradnju kemijske industrijske baze. Proizvodi Lenovo svoje proizvode prodaje direktno malim i srednjim korisnicima i poduzetnicima dok se prodaja velikim poduzećima odvija putem on-line prodajnog kanala, trgovina u vlasništvu tvrtke (samo u Kini) i lanaca trgovina. Naprednija i skuplja tehnologija prodaje se putem lanca dobavljača i distributera. Lenovo se bavi proizvodnjom široke palete računalnih proizvoda koje prodaju diljem svijeta. To su: Lenovo ThinkCentre: desktop računala. Lenovo ThinkPad: prijenosna i tablet računala. Lenovo ThinkStation: radne stanice. Lenovo ThinkServer: serveri. IdeaCentre: desktop računala. IdeaPad: prijenosna računala namijenjena potrošačkom tržištu. Lenovo 3000: J serija desktop računala. Lenovo 3000: C, N i V serija prijenosnika. ThinkVision: monitori i projektori. LCD i CRT monitori. LePhone Lenovo je svojevremeno na tržište plasirao mobitel LePhone kao rival Appleovom iPhoneu sa strategijom niske cijene i prilagodbe mobilnog uređaja za kineske korisnike. Lenovo je s tim proizvodom dobilo snažnu potporu najboljih domaćih tvrtki kao što su Baidu Inc, Alibaba Group i Tencent Inc. Cijena je bila ekvivalent 50% cijene iPhonea. Također, taj uređaj su podržavali kineski mrežni operateri poput China Mobile's GSM & TD-SCDMA, China Unicom's WCDMA i China Telecom's CDMA 2000. Riječ je o trojici jedinih i najvećih kineskih mobilnih operatera jer China Mobile's GSM & TD-SCDMA ima 52,78%, China Unicom's WCDMA 22,95% a China Telecom's CDMA 2000 24,3% tržišnog udjela u Kini. S druge strane, iPhone su u Kini podržavali samo China Mobile's GSM & TD-SCDMA i China Unicom's WCDMA. Suradnja s IBM-om 8. prosinca 2004. Lenovo i IBM potpisuju protokol kojim Lenovo od američkog proizvođača kupuje njegovu podružnicu namijenjenu razvoju i proizvodnji osobnih računala. 2005. Lenovo je od IBM-a otkupio tehnologiju i brand ThinkPad vezan uz prijenosna računala, u vrijednosti 1,75 milijarde USD. 10. kolovoza 2005. Lenovo je najavilo izvanredan uspjeh u prvom tromjesječju 2005. Neto dobit u tom razdoblju je iznosila 3,57 milijardi HKD. To je bio prvi financijski izvještaj nakon globalnog sporazuma Lenova i IBM-a. Kasnijim sporazumom između tih dviju tvrtki, Lenovu je omogućeno da do 2010. prodaje stolna i prijenosna računala američkog proizvođača. Vlasništvo Na temelju podataka iz 31. listopada 2008. više od 50% Lenova bilo je u vlasništvu javnih dioničara, Legend Holdings Limited je imao 42,3% dionica, Texas Pacific Group (TPG Capital, General Atlantic LLC i Newbridge Capital 6,6% a upravni odbor Lenova 0,7%. Budući da Kineska akademija znanosti i kineska Vlada posjeduju 65% Legend Holdings Limited, samim time kineska Vlada posjeduje 27% tvrtke te je time najveći dioničar Lenova. Američki IBM je 2005. postao vlasnik 18,9% tvrtke kao dio sporazuma kojim je Lenovo zauzvrat dobilo u vlasništvo IBM-ovu podružnicu IBM personal computing division, a samim time i transfer tehnologija IBM-ovih prijenosnih računala ThinkPad. Od tada je IBM započeo sa stalnim smanjivanjem svojeg dioničkog udjela u Lenovu. Primjerice u srpnju 2008. IBM-ov udio u Lenovu je iznosio manje od 5%. U veljači 2009. je Bill Amelio, CEO Lenova zamijenjen s Yangom Yuanqingom. U studenom 2010. je izvješteno da privatne tvrtke Texas Pacific Group (TPG Capital) i General Atlantic LLC traže izlaz iz poslovanja s Lenovom s prodajom svojeg dioničkog udjela za 1,56 milijardi HKD. Utjecaj na okoliš Lenovo je uvršteno u Greenpeaceov vodič zelene elektronike koji ocjenjuje poslovnu politiku elektroničkih proizvođača na području otrovnih kemikalija, recikliranja i klimatskih promjena. U svibnju 2010. godine tvrtka je bila na dnu popisa, točnije na 17. mjestu (od 18 mogućih). Lenovo je trenutno proizvelo dva monitora: ThinkVision L2440x Wide i L2251x Wide koji ne sadržavaju vinil plastiku (PVC) i bromirane usporivače, ali dosad nije proizvedeno osobno računalo bez tih štetnih materijala. Također, Greenpeace kritizira lošu enegetsku učinkovitost računala Lenovo. Izvori Vanjske poveznice Službene web stranice tvrtke